cyanic-selkie/wikianc huggingface dataset:
Arto Halonen
Halonen on elokuvantekijänä itseoppinut. Ensimmäinen elokuva syntyi lopputyönä Joensuun kauppaoppilaitoksen taide- ja ympäristökasvatuksen kurssilla. Sitten syntyi parin vuoden aikana kaksitoista 8 mm:n kaitafilmille kuvattua elokuvaa Joensuun elokuvakerhosta lainatuilla välineillä. Vuonna 1983 syntyi ensimmäinen työ televisiolle. Halosen lyhytelokuvat menestyivät festivaaleilla niin hyvin, että häneltä tilattiin kolmiosaiseksi tarkoitettu pitkien elokuvien sarja Sodan kasvot, joka jäi kuitenkin kesken. Aaro Iivari Aukusti, maanviljelijän poika (1988) on televisiolle tehty dokumentti Joensuun entisestä kaupunginjohtajasta. Sitä seurasivat televisiossa esitetyt animaatioelokuvat Turisti (1989) ja Lammenneidin tarina (1990). Seuraavat kaksi projektia olivat urheiludokumentteja. Valo varjon takaa (1990) kertoo aitajuoksija Arto Bryggaresta ja Ringside (1992) nyrkkeilijä Tarmo Uusivirrasta. Vuonna 1993 Arto Halonen ohjasi televisiolle näytelmän Onnellinen hääpäivä. Sitä seurasivat dokumentti Veren perintö (1995) ja näytelmäelokuva Koti (1995).
Arto Halosen ohjaukset Unelmoija ja unikansa (1998) ja Karmapa – Jumaluuden kaksi tietä (1998) ovat osa Yleisradion Dokumenttiprojektin kolmasulottuvuus.fi-ohjelmistoa. Edellinen kertoo Malesian sademetsien eristyneestä heimosta, jälkimmäinen Tiibetin uskonnollisen johtajan valintaan liittyviä poliittisia hankaluuksia. 1990-luvun lopulta lähtien Halonen on työskennellyt paljon ulkomailla, muun muassa Kuubassa ja Venäjällä. Taivasta vasten (2000) oli Kirgisiassa yhteistuotantona toteutettu dokumentti, jossa Halonen toimi käsikirjoittajana ja ohjaajana. Vuonna 2009 Halonen teki kaksi dokumenttia nuorena kuolleesta laulaja-lauluntekijästä Pekka Strengistä (Strengin puutarhassa ja Magneettimies).
Halosen elokuva Prinsessa esitettiin Montrealin elokuvajuhlilla 2010. Hän sai samana vuonna Suomen mielenterveysseuran mielenterveyspalkinnon, jonka perusteissa sanottiin, että Halonen on ”töissään puhunut suvaitsevaisuuden, erilaisuuden hyväksymisen ja välittämisen puolesta”. Vuonna 2012 Halonen julkaisi Suomen hiihdon dopinghistoriaa käsittelevän elokuvan Sinivalkoinen valhe.
Halonen oli parisuhteessa muusikko Terhi Kokkosen kanssa, ja heillä on suhteesta yksi lapsi, joka syntyi keväällä 2010. Parin erosta uutisoitiin vuonna 2013.
Los Bastardos Finlandeses
Los Bastardos Finlandeses on vuonna 2005 perustettu suomalainen, raskasta rockia soittava yhtye. Yhtyeelle tärkeimpiä musiikillisia vaikutteita antaneita ovat muun muassa Motörhead, Thin Lizzy ja southern rock.
Los Bastardos Finlandesesin viimeisin albumi "VIVA!" julkaistiin syyskuussa 2022.
Jäsenet
Entiset jäsenet:
Okko Kamu
Okko Tapani Kamu (s. 7. maaliskuuta 1946 Helsinki ) on suomalainen kapellimestari. Hän on esiintynyt myös viulistina ja kamarimuusikkona. Kamulle myönnettiin Pro Finlandia -mitali vuonna 1999 ja professorin arvonimi vuonna 2011.
Ura
Kamu aloitti viulunsoiton kaksivuotiaana ja opinnot kuusivuotiaana Sibelius-Akatemiassa, jossa hän opiskeli vuosina 1952–1969. Hänen viulunsoiton opettajansa oli Onni Suhonen ja hän soitti Suhonen-kvartetissa 1964–1972. Vuonna 1967 hän teki opintomatkan Wieniin. Kamu toimi Helsingin kaupunginorkesterin 2. viulun varaäänenjohtajana 1965–1966 ja Suomen Kansallisoopperan ensimmäisenä konserttimestarina 1966–1968.
Kamu voitti ensimmäiset Herbert von Karajan -kapellimestarikilpailut Berliinissä vuonna 1969, mikä avasi hänelle ovet maailmalle. Hän toimi Tukholman kuninkaallisen oopperan vierailevana kapellimestarina 1969–1970. Hänet kiinnitettiin Radion sinfoniaorkesterin kapellimestariksi vuonna 1970 ja ylikapellimestarina hän toimi vuosina 1972–1977. Kamu on toiminut myös Oslon filharmonikkojen (1975–1979), Helsingin kaupunginorkesterin (1981–1988), Helsingborgin sinfoniaorkesterin (1990–1999) ja Suomen Kansallisoopperan (1996–1999) ylikapellimestarina.
Kesällä 2011 Suomen lähes kaikki parhaat kapellimestarit kokoontuivat soittaakseen yhdessä ”demokraattista kamarimusiikkia” ilman kapellimestaria Okko Kamun isännöimässä Musiikkia! Ruovesi -tapahtumassa. ”Omia” instrumenttejaan soittaneiden kapellimestareiden kokoonpanoon kuuluivat Kamun lisäksi muun muassa Osmo Vänskä, Pietari Inkinen, Sakari Oramo, Jukka-Pekka Saraste ja Susanna Mälkki. Kapellimestariensemble muun muassa kantaesitti Leif Segerstamin sävellyksen.
Kamu on ollut paljon Aasiassa ja esiintyi vuonna 2006 Aasian nuoriso-orkesterin ja Singaporen sinfoniaorkesterin kanssa. Hän työskenteli 2017 asti Singaporen sinfoniaorkesterin kapellimestarina ja toimi myös Sinfonia Lahti -orkesterin ylikapellimestarina 2011–2016. Hän jäi eläkkeelle vakinaisista viroistaan 2017.
thumb|300px|Okko Kamu [[Sinfonia Lahti|Sinfonia Lahden kapellimestarina Naantalin Musiikkijuhlilla vuonna 2011. Viulistina Elina Vähälä.]]
Yksityiselämä
Kamu on ollut useita kertoja naimisissa. Ensimmäinen puoliso säveltäjä Marjatta Meritähti ja heillä on tytär muusikko ja näyttelijä Ona Kamu. 70-luvulla Kamu meni naimisiin solistitanssija Arja Niemisen kanssa ja heillä on liitosta kaksi lasta. Tämän jälkeen hän oli naimisissa Susanne Kamun kanssa 20 vuotta ja heillä on kolme lasta.
Kavoúri
pienoiskuva|vasen|Megálo Kavoúrin niemeä. Kavoúrin niemi on Ymittós-vuoren (Hymettos) jatke, joka työntyy Saroninlahteen. Niemellä on kolme kärkeä, joista läntinen tunnetaan nimellä Megálo Kavoúri (”Suuri Kavoúri”) ja keskimmäinen nimellä Mikró Kavoúri (”Pieni Kavoúri”). Antiikin aikana nimi Zoster viittasi ilmeisesti lähinnä jälkimmäiseen, joka on niemenkärjistä uloin. Sillä sijaitsee nykyisin Vouliagménin Laimóksen kaupunginosa. Sen itäpuolelle muodostuu lahti, jonka rannalla on Vouliagménin keskusta. Saroninlahdessa niemenkärjen edustalla sijaitsee pieni Flévesin saari.
Kreikkalaisessa mytologiassa Zoster oli paikka, jossa Leto alkoi hellittää vyötään valmistautuessaan synnyttämään Apollonin, mikä tapahtui myöhemmin Deloksella. Antiikin aikana niemi oli Halai Aiksonideen demoksen aluetta. Siellä oli Athenelle, Apollonille, Artemiille ja Letolle omistettu alttari sekä Apollon Zosterin temppeli, jonka varhaisin vaihe on ajoitettu noin vuoteen 500 eaa. Arkeologisissa kaivauksissa on löydetty myös varhaisen helladisen kauden asutuksen jäänteitä sekä linnoitteita Ptolemaios II:n ja Khremonideen sodan ajalta vuosilta 267–261 eaa.
Teppo Velin
Teppo Juhani ”Kake” Velin (s. 17. joulukuuta 1980 Lappeenranta) on suomalainen rumpali. Hänet tunnetaan parhaiten Stam1na-yhtyeen rumpalina. Velin kuuluu Stam1nan alkuperäisjäseniin. Hän toimii usein myös Stam1nan keikkabussin kuljettajana.
Mäntsälän terveysasema
Mäntsälän terveysaseman kiirevastaanotto on avoinna päivittäin kello 8-18. Terveysaseman ollessa suljettuna kiireellisestä hoidosta vastaa ymnpärivuorokautisesti toimiva Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää). Mäntsälän terveysaseman rakennus on Suunnittelukeskus Oy:n suunnittelema ja valmistunut vuonna 1979.
LinkNet
LinkNet tukee myös isäntäosoitteiden (hostname) osittaista piilottamista. Oman isäntäosoitteen saa piiloon komennolla /mode nick +h.
Suomalainen LinkNet-palvelin sijaitsee osoitteessa irc.link-net.fi.
Lorem ipsum
pienoiskuva|Nettisivun suunnittelua käyttäen lorem ipsum -tekstiä Lorem ipsum on 1500-luvulta lähtien olemassa ollut teksti, jota käytetään usein täytetekstinä ulkoasun testaamiseen graafisessa suunnittelussa, kun oikeata tekstisisältöä ei vielä ole. Lorem ipsumia käytetään näyttämään, miltä esimerkiksi kirjasin tai julkaisun tekstin asettelu näyttävät.
Lorem ipsum muistuttaa klassista latinaa, ja siksi ihmisiä kiinnostaa usein, mitä se tarkoittaa. Se onkin muodostettu latinankielisestä tekstistä jättämällä pois sanoja ja niiden osia eikä siten varsinaisesti enää tarkoita mitään. Jos julkaisun mallissa käytetään todellista kieltä, ihmiset yleensä keskittyvät tekstin sisältöön. Kun tekstiksi valitaan lorem ipsum, suunnittelijat ja julkaisijat saavat tarkastelijat keskittymään ulkoasuun sisällön sijasta.
Teksti on peräisin Ciceron teoksesta De finibus bonorum et malorum, jossa alkuperäinen teksti alkaa ”Neque porro quisquam est, qui dolorem ipsum, quia dolor sit, amet, consectetur, adipisci velit”, mikä tarkoittaa suunnilleen: ”Eikä ole ketään, joka pitää tuskasta sen itsensä tähden, ja sitä näin ollen haluaisi”.
Kalevi Huotari
Keijo Kalevi Huotari (15. kesäkuuta 1924 Nuijamaa – 8. maaliskuuta 1975 Helsinki) oli suomalainen maanviljelijä ja piirisihteeri, joka toimi kansanedustajana vuosina 1970–1975.
Huotari syntyi Nuijamaalla maanviljelijä Elias Huotarin ja Elsa Hounin pojaksi. Hänet valittiin Suomen Maaseudun Puolueen kansanedustajaksi 1970. Huotari siirtyi vuonna 1972 Suomen Kansan Yhtenäisyyden Puolueen eduskuntaryhmään.
Huotari oli vuodesta 1965 naimisissa Rauha Ilona Mustosen kanssa. Hän kuoli Helsingissä 50-vuotiaana.
Sosiaalinen status
Sosiaalinen status on arvostus, kunnioitus tai arvovalta, jonka yksilö saavuttaa asemassaan yhteiskunnassa. Sosiaalinen status tarkoittaa myös yhteiskunnallista asemaa. Status on Pierre Bourdieun mukaan osa kulttuurista pääomaa. Nykyaikaisissa yhteiskunnissa ammatin ajatellaan yleisesti määräävän statuksen, mutta myös muilla tekijöillä on merkitystä kuten uskonto, sukupuoli, vapaaehtoistyöt, harrastukset ja luonne. Varhaismoderneissa yhteiskunnissa statuserot ovat melko vaihtelevia mutta joissakin tapauksissa ne ovat pysyviä ja luokkiin perustuvia, kuten intialaisessa kastijärjestelmässä.
Erikstad
Erikstad on pientaajama Dalslandin historiallisessa maakunnassa Länsi-Ruotsissa. Se kuuluu nykyään Länsi-Götanmaan lääniin ja Mellerudin kuntaan. Erikstad sijaitsee Eurooppatien E45 varrella. Vuoden 2010 lopussa pientaajamassa oli 64 asukasta.
Erikstadin keskiaikainen kirkko on raunioina. Lähistöllä oleva uusi kirkko on rakennettu 1870-luvulla.
Lovely Rita
”Lovely Rita” on brittiläisen rock-yhtyeen The Beatlesin kappale vuodelta 1967 ja albumilta Sgt. Pepper’s Lonely Hearts Club Band. Kappaleen tekijätietoihin on merkitty kappaleen tekijöiksi John Lennon – Paul McCartney, mutta kappale on pääasiassa McCartneyn tekemä. Se edustaa yksinkertaisempaa linjaa Beatlesin kokeilevalla ja moniulotteisella, hyvin taiteellisella edellämainitulla albumilla. Vaikka John Lennon vihasi kappaletta eikä pitänyt sitä Beatles-tyylisenä kappaleena, antoi hän silti kappaleen äänityksissä parhaansa ja osallistui vahvasti kappaleen taustalauluun, tehdäkseen kappaleesta ja sitä myötä koko kunnianhimoisesta albumista yhä paremman. McCartney sai inspiraation kappaleeseen brittiläisestä naispuolisesta pysäköinninvalvojasta, joka antoi McCartneylle pysäköintisakot.
Cécile Goldet
Cécile Goldet (15. maaliskuuta 1914 Pau – 27. lokakuuta 2019 Pariisi ) oli ranskalainen poliitikko. Hän istui Ranskan senaatissa sosialistiryhmän jäsenenä vuosina 1979–1986. Hän nousi senaattiin edesmenneen Georges Dayanin tilalle ja edusti siellä Pariisia.
Politiikan ulkopuolella Goldet oli ammatiltaan lääkäri. Hän työskenteli gynekologina vuosina 1940–1982.
Tampereen tataariseurakunta
Tampereen tataariseurakunta (ent. Tampereen islamilainen seurakunta, Tampere İslam Mahallesı) on paikallisten suomentataarien seurakunta, jonka tilat sijaitsevat Hämeenkadulla. Jäsenmäärä on nykyään muutamissa kymmenissä.
Kose
pienoiskuva|[[Nelikopteri|Nelikopterilla ilmasta kuvattu video Kosessa]] Kose on kunta Harjumaan maakunnassa, Virossa. Sen asukasluku on 7 196 (1.1.2018), pinta-ala 533 neliökilometriä ja asukastiheys 14 asukasta neliökilometrillä.
Tampereen tataariseurakunta
Historia
vasen|pienoiskuva|319x319px|[[Kazan|Kazanilainen Alaeddin Abbes toimi tamperelaisten imaamina ja opettajana 1910-luvulla, kunnes palasi kotiin ennen vallankumousta.]] Tampereella asuneiden tataarien pitkäaikaisena toiveena oli perustaa omaan kaupunkiinsa seurakunta, jossa he voisivat kokoontua yhteisiin rukoustilaisuuksiin, järjestää kouluopetusta, sekä yleisesti ylläpitää omaa kulttuuria.
Kose
Sijainti
Kunta sijaitsee noin 40 kilometriä Tallinnasta kaakkoon valtatie 2:n varrella.
Kunnan osat
Kunta muodostuu Ardun, Habajan, Kosen, Kose-Uuemõisan ja Ravilan pienkauppaloista (alevik) sekä 58 kylästä (küla). Kunnan keskuspaikka on Kosen pienkauppala. Kunnan asema ei muuttunut vuoden 2017 kuntauudistuksessa.
Tampereen tataariseurakunta
Historia
Ennen oman seurakunnan perustamista, rukoustilaisuuksia hoiti 1910-luvulla Kazanista saapunut imaami Alaeddin Abbes. Ne järjestettiin Amurissa, jossa oli yhteisin varoin hankitut tilat. He kokoontuivat myös osoitteissa Kyttälänkatu 14, Aleksanterinkatu 23, sekä Ymär Salin kotona A. A. Scheelen puutalossa Hämeenkadulla. 1940-luvulla perjantairukouksia pidettiin Vakuutusyhtiö Varman kokoustiloissa Hämeenkatu 9:ssä sekä Tampereen Teatterin lämpiössä. Paikalliset tataarit myös kuluivat tuolloin Suomen muhamettilaiseen seurakuntaan, jonka nimi muutettiin myöhemmin Suomen Islam-seurakunnaksi. Yhteisön järjestäytymistä hoidettiin myös Tampereen Turkkilaisen Yhdistyksen kautta.
Kose
Väestö
Vuonna 2011 Kosen kunnassa oli 5 673 asukasta, joista 5 364 (94,6 %) oli virolaisia, 198 (3,5 %) venäläisiä ja 105 (1,9 %) muita kansallisuuksia.
Tampereen tataariseurakunta
Historia
Lokakuussa 1942, he ostivat Satakunnankatu 4:stä tilan itselleen. Tampereen islamilainen seurakunta hyväksyttiin oikeusministeriössä 1943 huhtikuussa merkittäväksi uskonnollisten yhdyskuntien rekisteriin. Ensimmäisiä imaameja oli Weli-Ahmed Hakim ja Habibur-Rahman Shakir. Muezzinin tehtäviä hoiti muun muassa Abbas Bedretdin, Husein Suleiman ja Esad Baibulat. Ramazan-kuukauden rukouksia lausui kymmenien vuosien ajan Aisa Hakimcan ja Fatih Arat.
Kose
Muuta
Kose, kuten monet muutkin Viron kunnannimet, on genetiivimuoto. Kose on suomennettuna kosken.
Tampereen tataariseurakunta
Historia
Seurakunnan ensimmäisenä puheenjohtajana ja merkittävän rahallisen panoksen antaneena henkilönä toimi liikemies Ymär Sali. Ensimmäiseen hallitukseen kuului Salin lisäksi Neuman Nasibulla, Letfulla Baibulat, Semiulla Wafin ja Fatih Arat.
Tampereen islamilainen seurakunta muutti nimensä vuonna 2019 Tampereen tataariseurakunnaksi. Sen nykyinen osoite on Hämeenkatu 29 A 9. Seurakunta osti tilat itselleen vuonna 1977 ja ne otettiin kunnostuksen jälkeen käyttöön vuonna 1981. Tiloihin mahtuu yli 100 henkeä. Seurakunnan puheenjohtaja vuonna 2023 on yrittäjä Vahit Wafin, Semiulla Wafinin pojanpoika.
Seurakunnan jäseniä oli sen perustamisesta 1900-luvun ajan noin 150. Sittemmin lukumäärä on ollut muutamissa kymmenissä.
Edesmenneille Tampereen tataariyhteisön jäsenille on varattu erilliset paikat Kalevankankaan ja Vatialan hautausmailta.
Yhteydet ulkomaille
'''Tiedot perustuu vuoden 2004 lähteeseen. ''' pienoiskuva|[[Kazan|Kazanin kielitieteilijät İlbaris Nadirov ja İskender Abdullin (vas.), joiden vieressä paikallinen tataari Aisa Hakimcan sekä Okan Daher Helsingistä. (Tampere, 1969).]] Tampereen tataarien islamilainen seurakunta on ylläpitänyt yhteyksiä islamilaiseen maailmaan myös Suomen ulkopuolella. Heidän keskuudessa on käynyt vieraita aina 1900-luvun alkupuolelta ja myös he itse ovat tehneet ulkomaan matkoja. Näihin kuuluu muun muassa vuonna 1991 kun tamperelaiset tataarit Esad Baibulat ja Äkram Neuman lähtivät Ufan muftin Talgat Tadžuddinin kutsumana vierailemaan Nižni Novgorodissa kun siellä pidettiin moskeijan avajaisjuhlat kesällä. Muutama vuosi myöhemmin seurakunnan hallituksen jäseniä vieraili Moskovassa mufti Ravil Gainutdinin luona. Tampereen tataarit olivat myös edustettuina kun vuonna 1938 Varsovassa järjestettiin Idel-Uralin muistotilaisuus.
Kun vuonna 1998 Tampereen yliopisto järjesti kansainvälisen "Crossroads in cultural studies" -seminaarin, järjestettiin sen keskustelutilaisuus ja perinneruokailu seurakunnan tiloissa. Siihen otti osaa muun muassa Turkista professori Gönül Pultar ja Mutlu Binark. Vuonna 2000 yhteisön jäsenet tutustuivat vastaavassa tilaisuudessa Etelä-Kalifornian yliopiston tutkijaan Azade-Ayşe Rorlich, joka on perehtynyt etenkin tataarien historiaan.
Vuonna 2001 eduskunnan puhemiehen Riitta Uosukaisen kutsusta Suomeen saapui Tatarstanin parlamentin puhemies Färit Möhämmätşin seurueineen. He vierailivat matkan aikana myös Tampereen seurakunnan tiloissa.
Noitatunturi
Noitatunturi (Seitaoaivi ) on tunturi Kemijärvellä. Se sijaitsee Pyhä-Luoston kansallispuiston alueella. Tunturi kohoaa 540 metrin korkeuteen merenpinnasta ja se on kansallispuiston korkein kohta.
István Bocskai
István Bocskai (1557 – 29. joulukuuta 1606) oli unkarilainen suurmaanomistaja ja Transsilvanian ruhtinas vuosina 1605–1606. Bocskain ura alkoi sisarenpoikansa ja Transsilvanian ruhtinas Zsigmond Báthoryn neuvonantajana. Hän pyrki alun perin käyttämään Habsburgeja säilyttääkseen Transsilvanian itsenäisen aseman Osmaneihin nähden, mutta lopulta hän johti kapinaa heitä vastaan, jonka aikana hänet nostettiin Transsilvanian ruhtinaaksi. Kapina päättyi Wienin rauhaan, jolla keisari Rudolf II tunnusti Bocskain aseman. Hieman myöhemmin hän välitti Habsburgien ja Osmanien välisen 15-vuotisen sodan päättäneen Zsitvatorokin rauhan. Bocskai kuoli vain muutamien kuukausien sisällä rauhoista, huhun mukaan myrkytettynä.
Elämäkerta
thumb|vasen|Bocskain syntymäkoti [[Cluj-Napocassa (Kolozsvár).]]
Nuoruus
István Bocskai syntyi vuonna 1557 silloisessa Transsilvanian ruhtinaskunnan Kolozsvárissa eli nykyisessä Romanian Cluj-Napocassa vuonna 1557. Hänen isänsä oli György Bocskai ja äiti Krisztina Sulyok. Tuolloinen Transsilvania tasapainotteli Habsburgien ja Osmanien valtakunnan välissä.
Transsilvanian ruhtinas vuodesta 1571 vuoteen 1586 oli István Báthory. István Bocskai varttui nuoruutensa Báthoryn hovissa. Sittemmin hänestä tuli Ylä-Unkari Tiszantúlin suurin maanomistaja. Uskonnoltaan hän oli kalvinilainen.
Ura ruhtinaan hovissa
thumb|Bocskai transsilvanialaisessa [[dukaatti|dukaatissa vuodelta 1605.]] Alun perin osmanien Transsilvanian ruhtinaaksi nostama István Báthory kohosi myöhemmin myös Puolan kuninkaaksi ja kaavaili omaa suurvaltaansa. Hän kuoli kuitenkin yllättäen ja hänen seuraajansa oli Istvánin nimeämä Zsigmond Báthory, Kristóf Báthoryn poika ja István Bocskain sisarenpoika. Zsigmond Báthory teki enostaan István Bocskaista luottoneuvonantajansa. István Bocskai oli puolestaan Habsburgien kannattaja. Kun vuonna 1591 Osmanien ja Habsburgien välille puhkesi niin sanottu 15-vuotinen sota, Bocskai sai nuoren ruhtinaan liittoutumaan Habsburgien kanssa Osmaneja vastaan. Vuonna 1595 syntyi kristillinen liiga, jonka jäseniä olivat Habsburgien johdolla Transsilvania, Valakia ja Moldova. Zsigmond vapautti Transsilvanian székelyt alustalaisuudesta saadakseen heistä joukkoja rintamalle. István Bocskain johdolla székelyt ajoivat osmanit Valakiasta Tonavan taakse. Kun joukot palasivat, unkarilaiset aateliset eivät halunneetkaan palauttaa székelyille näiden aiempia etuoikeuksia. Tilanne johti székelyjen kapinaan, jonka István Bocskain johtamat aatelisjoukot kukistivat verisesti vuoden 1596 alussa.
Transsilvania heikkeni, kun székelyt eivät enää olleet käytettävissä sotajoukkoina. Kaiken lisäksi osmanisulttaani Mehmed III otti Zsigmondista ja Itävallan arkkiherttua Maksimilian II:sta huomattavan voiton Mezőkeresztesin taistelussa vuonna 1596. Kävi selväksi, että Habsburgit eivät karkottaisi Osmaneja Unkarista, vaan he keskittyivät puolustamaan sittemmin Itävaltaa. Transsilvaniassa tilanne johti kaaokseen. Ruhtinas Zsigmond erosi ja palasi ruhtinaaksi useampaan otteeseen. Valakian ruhtinas Mikael Urhea hyökkäsi tilannetta hyväksi käyttäen Transsilvaniaan székelyjen tuella. Habsburgit lähettivät hätiin Giorgio Batistan johtaman armeijan, jota seurasi kovakätinen miehityshallinto. Transsilvanian aatelia Habsburgit eivät miellyttäneet, vaan he pyrkivät rauhaan Osmanien kanssa. Tilanne puhkesi lopulta avoimeksi sodaksi. István Bocskai joutui pakenemaan Habsburgien hoviin vuonna 1599.
Vaikka István Bocskai oli alun perin kuulunut Habsburgien kannattajiin, hänen välinsä heihin alkoivat huonontua. Hän kritisoi esimerkiksi Batistan hirmuvaltaa Transsilvaniassa ja oli tästä syystä jonkin aikaa vankilassa. Tilanne oli nyt otollinen myös suuremmalle unkarilaisten kapinalle. Keisari Rudolf II rahoitti sotia ja yleistä lamakautta yrittämällä verotta Unkarin ylempää aatelistoa. Kun verotusta vastustettiin, kruunu takavarikoi heidän omaisuuttaan esimerkiksi tekaistuilla valtiorikossyytöksillä. Hajdut halusivat puolestaan vapautua maaorjuudesta ja alempi aateli tympääntyi sotaveroihin. Samaan aikaan uskonnollisia jännitteitä loi vastauskonpuhdistus.
Bocskain kapina
thumb|vasen|Osmanisulttaanin Bocskaille lähettämä kruunu. Bocskain kapina puhkesi Kassassa (nyk. Košice, Slovakia) olleiden keisarillisten joukkojen alettua Bocskaille kuuluvien Ylä-Unkarin linnojen miehittämisen. Bocskai ja samalla monet muut aateliset tarttuivat aseisiin etuoikeuksiensa ja uskonvapauden puolustamiseksi. Kassan linnapäällikkö Giacomo Belgiojoson johtaessa suuren keisarillisen armeijan heitä vastaan keisarillisten puolella olleet hajdut vaihtoivat puolia ja keisarilliset kukistettiin. Kapina siirtyi sittemmin Bocskain johdolla liikkuvaksi sodankäynniksi. Keisarillisia oli yleensä hyvin vaikea voittaa avoimessa taistelussa, joten Bocskain johtamat joukot keskittyivät häiritsemään niitä. Kapinan kestäessä Bocskain puolelle asettui yhä uusia magnaatteja, kaupunkeja ja linnojen varuskuntia. Lopulta Bocskain hallussa oli koko Unkarin kuningaskunta ja hajdut ahdistelivat jopa Prahaa ja Wieniä. Helmikuussa 1605 Transsilvanian valtiopäivän nimitti Bocskain Transsilvanian ruhtinaaksi ja Ylä-Unkarin säädyt julistivat hänet pari kuukautta myöhemmin Unkarin "päälliköksi" (Fejedelem).
thumb|Bocskain patsas [[Budapestin Sankarien aukiolla.]] Habsburgien vihollinen Osmanivaltakunta seurasi tapahtumia. Sulttaani halusi tunnustaa Bocskain Unkarin hallitsijaksi. Tätä tarkoitusta varten hänelle lähettiin myös kuninkaan kruunu. Osmanien tarjouksen hyväksyminen olisi kuitenkin tarkoittanut alisteista asemaa heihin nähden. Bocskai otti kruunun vastaan, mutta kuvaili sitä vain lahjaksi. Kysymys Habsburgeista ja Osmaneista jakoi kuitenkin hänen omaa kannattajakuntaansa. Transsilvaniassa monet aateliset halusivat luoda Osmanien tuella Unkarin kuningaskunnan, kun taas Habsburgien alueen unkarilainen aateli halusi sovinnon keisarin kanssa. Lopputuloksena oli Bocskain ja keisari Rudolf II:n välillä syyskuussa 1606 solmittu Wienin rauha. Keisari tunnusti Bocskain aseman Transsilvanian ruhtinaana ja ruhtinaskunnan riippumattoman aseman. Unkarissa luvattiin kunnioittaa aatelin uskonvapautta protestantismin suhteen. Kapinan päätyttyä Bocskai asutti hajduja tiloilleen Debrecenin länsi- ja itäpuolelle. Vastineeksi sotapalveluksesta heidät vapautettiin veronmaksusta. Transsilvaniassa vahvistettiin uudelleen székelyjen etuoikeudet sotapalvelusta vastaan. Nämä toimet varmistivat Transsilvanian ruhtinaiden suuren sotavoiman tulevaisuudessa. Wienin rauhan jälkeen Bocskai toimi myös myöhemmin samana vuonna solmitun Osmanien ja Habsburgien välisen Zsitvatorokin rauhan välittäjänä.
Bocskai kuoli Kassassa 29. joulukuuta 1606. Huhun mukaan hän kuoli myrkytettynä ja väkijoukko surmasi tästä syyllisenä pidetyn Boscain entisen neuvonantajan Mihály Kátayn Kassan torilla.
Turun yliopiston kasvatustieteiden tiedekunta
thumb|250px|Turun yliopiston rakennukset Educarium (vas.) ja Publicum. Kasvatustieteiden tiedekunta toimii Educariumissa. Kasvatustieteiden tiedekunta on eräs Turun yliopiston tiedekunnista. Se perustettiin vuonna 1974 ja on siten toiseksi nuorin yliopiston tiedekunnista. Tiedekuntaan siirtyi aiemmin muissa tiedekunnissa toiminut kasvatustieteiden opetus ja tutkimus sekä 1890-luvulta toimineen Rauman seminaari n ja 1949 perustetun Turun väliaikaisen opettajakorkeakoulun toiminta.
Tiedekunnan dekaanina toimii professori Jukka Husu. Tiedekunnassa opiskelee nykyisin noin 2 100 opiskelijaa ja sen palveluksessa työskentelee reilut 360 opettajaa ja tutkijaa.
Laitokset
Turun yliopiston Kasvatustieteiden tiedekuntaan kuuluvat seuraavat laitokset:
Lisäksi tiedekunnan alaisuuteen kuuluvat:
Soye
Soye on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerin ja sen sivujoen Banin välisellä tulva-alueella 35 kilometriä Moptista etelään. Kunnassa on 21 200 ja kylässä 2 000 asukasta (vuonna 2009).
Maantiede ja ilmasto
Soyen kunnan pinta-ala on 835 neliökilometriä. Se rajoittuu luoteessa Moptin piirin Ouro Modin ja Koubayen, pohjoisessa Socouran ja koillisessa Sion sekä kaakossa Djennén piiri Fakalan, etelässä Femayen ja Deraryn ja lännessä Kéwan kuntiin.
Kunta sijaitsee Nigerin sisämaasuiston tulva-alueella. Sen läpi virtaavat Niger ja Bani, jotka muodostavat sadekaudella lukuisia väliaikaisia järviä kuten Dibonti, Diwakou ja Tounké. Tulva-aluetta käytetään maanviljelyyn, jokien ja järvien rantoja laidunmaana. Tulvan yläpuolelle jäävät alueet ovat aroa, jolla kasvaa piikkipensaita ja puita. Seutu kuuluu Sahelin vyöhykkeeseen. Vuotuinen sademäärä on keskimäärin 450 millimetriä.
Asutus
Kuntaan kuuluu 26 kylää: Dankoussa, Djeme, Doubéna, Koumétaka, Megou, Moupa-kabio, Sahona, Sanguira, Sare-balla, Sare-beydari, Sare-coura, Sare Dina, Sare-heyyre, Sare-ibbe, Seguera, Singa, Songopaouro mayo, Songopa-ouro Hamadi, Soye, Sorguéré, Taga, Teké, Teketia, Tondougou, Toumaye ja Toumoura. Suurimmat kylät ovat Soye ja noin 3 000 asukkaan Sahona.
Asukkaat ovat etupäässä fulbeja, bozoja, bambaroita ja markoja. Yleisin kieli on fulani ja vallitseva uskonto islam.
Liikenne, elinkeinot ja palvelut
Kunnan liikenneyhteydet ovat huonot. Liikennöinti tapahtuu etupäässä maastoautoilla ja veneillä. Muita välineitä ovat hevoskärryt ja moottoripyörät.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (60 % tuotannosta), hirssi (26 %), maissi (13 %), lehmänpapu, maapähkinä, durra, okra ja vihannekset. Kalastusta harjoittavat varsinkin bozot ja somonot, joiden saaliista suuri osaa menee myytäväksi. Myös kaupan ja käsityöammattien merkitys on huomattava. Viljaa, kalaa, karjaa, maitoa ja vihanneksia viedään myytäväksi Sion, Kouakouroun, Moptin, Sofaran ja Somadougoun viikoittaisille markkinoille. Kaupankäyntiä vaikeuttavat tieyhteyksien puuttuminen tulva-aikaan ja pitkä venematka esimerkiksi Moptiin. Teollisuutta ja matkailupalveluja kunnassa ei ole lainkaan.
Kunnassa toimii kolme alakoulua, Soyen yläkoulu, kaksi koulutus- ja kehittämiskeskusta (CED) ja 24 lukutaitokeskusta. Terveyspalvelut käsittävät Soyen terveyskeskuksen, jonka toiminta on henkilökunnan ja tarvikkeiden puutteen takia hyvin heikkoa. Vesihuolto käsittää kaivoja ja porakaivoja, mutta asukkaat joutuvat usein käyttämään saastunutta pintavettä. Muihin palveluihin kuuluu joukko kauppoja, viljavarasto, riisinkuorimakone ja toimimaton mylly.
Väinö Miettinen
Väinö Miettinen (10. syyskuuta 1888 Kuopio – 19. joulukuuta 1953 Helsinki) oli suomalainen jääkärikommodori. Hänen vanhempansa olivat maanviljelijä Janne Miettinen ja Selma Hällherg. Hänet vihittiin avioliittoon vuonna 1921 Aino Josefiina Villasen kanssa.
Opinnot
Hän kävi viisi luokkaa Iisalmen yhteiskoulua ja yhden luokan Kuopion teollisuuskoulua sekä kuusi kuukautta Viipurin merikoulua. Hän suoritti yksityisesti seitsemännen luokan Helsingin suomalaisessa lyseossa vuonna 1928. Hän suoritti vuoden kestävä täydennyskurssin Ranskan laivastossa vuonna 1921 ja meriupseerien täydennyskurssin vuonna 1922 sekä Merikadettikoulun tutkinnon merenkulkuopissa vuonna 1923. Tykistön täydennyskurssin hän suoritti vuonna 1924 ja Sotakorkeakoulun nuorisotateknillisen linjan valmistavan kurssin vuonna 1926.
Sisällissodan jälkeinen aika
Miettinen palasi takaisin Suomeen sisällissodan jälkeen 20. marraskuuta 1918 ja astui Suomen armeijan palvelukseen varavääpeliksi ylennettynä 5. joulukuuta 1918 ja hänet sijoitettiin Suomen valkoisen kaartin 1. pataljoonan konekiväärikomppaniaan, missä hän toimi aluksi komppanianvääpelinä ja 22. lokakuuta 1919 alkaen nuorempana upseerina. Laivaston palvelukseen Miettinen astui 1. maaliskuuta 1921 ja hänet sijoitettiin 1. upseeriksi torpedovene S 4:ään, josta hänet siirrettiin myöhemmin tykkivene Klas Hornille ja edelleen tykkivene Karjalalle. Vuonna 1923 hänet nimitettiin tykkivene Hämeenmaan päälliköksi, missä palveli vuoteen 1925 saakka, jolloin hänet nimitettiin tykkivene Turunmaan päälliköksi ja palveli tykkiveneellä vuoteen 1926 saakka, jolloin hänet siirrettiin Laivaston koulutuskunnan päälliköksi. Rannikkolaivaston apulaispäälliköksi hänet nimitettiin 18. maaliskuuta 1929, josta hän sai nimityksen Merivartiolaitoksen päälliköksi 27. kesäkuuta 1931.
Luottamustoimet
Miettinen toimi 1. Laivastoa kunnianeuvoston jäsenenä vuonna 1922 ja rannikkolaivaston kunnianeuvoston puheenjohtajana vuonna 1929. Myöhemmin hän toimi myös Rajavartiolaitoksen kunniatuomioistuimen jäsenenä ja Rajavartiostojen esikunnan kunnianeuvoston puheenjohtajana. Suomen Meripelastusseuran toiminnanjohtajana hän toimi vuodesta 1948 alkaen.
John Shea
thumb|right|John Shea John Victor Shea III (s. 14. huhtikuuta 1949) on yhdysvaltalainen näyttelijä, joka tunnetaan muun muassa Lex Luthorin roolista televisiosarjassa Teräsmieheni. Hän voitti vuonna 1988 Emmy-palkinnon.
New Hampshiressa syntynyt Shea on ollut aktiivinen elokuvissa, televisiossa ja teatterissa.
Lane Smith
Lane Smith (29. huhtikuuta 1936 – 13. kesäkuuta 2005) oli yhdysvaltalainen näyttelijä. Hän esiintyi Perry Whiten roolissa televisiosarjassa Teräsmieheni.
Smith kuoli 69-vuotiaana ALS-tautia sairastettuaan.
Vetehinen
Vetehinen voi tarkoittaa seuraavia asioita:
Suomi talviolympialaisissa 1928
Suomi saavutti Sankt Moritzin talviolympialaisista 1928 neljä mitalia, joista kaksi oli kultaa, yksi hopeaa ja yksi pronssia. Kaikki mitalit tulivat pikaluistelusta, ja kisojen mitalitilastossa Suomi sijoittui neljänneksi.
Jääkiekon nuorten maailmanmestaruuskilpailut 2024
Jääkiekon nuorten maailmanmestaruuskilpailut 2024 ovat 48. jääkiekon alle 20-vuotiaiden MM-kilpailut. Turnaus pelataan Göteborgissa Ruotsissa. Turnaus alkaa 26. joulukuuta 2023 ja päättyy loppuotteluun 5. tammikuuta 2024.
Kilpailut ovat seitsemännet nuorten kisat, jotka pelataan Ruotsissa ja ensimmäiset Göteborgissa. Kaupungissa on aiemmin pelattu aikuisten MM-kisoja vuosina 1981 ja 2002.
The Operational Art of War
thumb|right|250px The Operational Art of War on vuoropohjainen strategiapelisarja, jonka on kehittänyt Norm Koger ja julkaissut Talonsoft vuosina 1998–2000.
Sarjaan kuuluvat seuraavat pelit:
Sarjan ensimmäinen peli sijoittui vuosiin 1939–1955, toinen osa taas vuosiin 1956–2000. A Century of Warfare kokosi kummatkin edelliset osat yhdeksi peliksi ja lisäsi samalla uusia ominaisuuksia.
Pelaajan kontrolloitavat yksiköt ovat yleensä rykmenttejä, prikaateja ja divisioonia, vaikkakin pelimoottori sallii vaikka yksittäisten ryhmien tai ajoneuvojen hallinnoimisen. Peli simuloi yksikköjen kaluston aina yksittäisiin ajoneuvoihin asti.
The Operational Art of War pohjaa alun perin lautapeleinä julkaistuihin strategiapeleihin, joissa kaksi pelaajaa ottivat mittaa toisistaan heksoihin jaetulla kartalla vuorotellen. Nämä pelit olivat tunnettuja monimutkaisista säännöistään eikä niiden pelaaminen onnistunut mikäli pelaaja ei tuntenut pelin aiheena olevia yksiköitä. The Operational Art of War ei myöskään päästä aloittelevaa pelaajaa helpolla. Pohjatiedot erilaisista asejärjestelmistä, taktisista merkeistä sekä taktisen ja operatiivisen tason sodankäynnistä on omattava. Peli ei sisällä lainkaan tutoriaaleja, mutta sähköisen manuaalin avulla pääsee alkuun. Aloittelijoille sopiva skenaario on alkuperäinen Korean sota, pelattuna liittoutuneiden puolella. Skenaarion kartta ei ole järin suuri eikä joukkoja ole paljoa.
Kokeneelle pelaajalle The Operational Art of War -pelisarja tarjoaa erinomaiset mahdollisuudet käydä lävitse erilaisia taisteluita ja sotia. Lisäksi pelit sisältävät skenaario-editorin, jonka avulla voi tehdä omia taisteluita. Internetissä onkin ilmaiseksi jaossa uusia taisteluita, muun muassa Neuvostoliiton hyökkäys Karjalankannakselle kesällä 1944 sekä Talvisota. Moninpelimahdollisuus on sekä Hotseat- että sähköpostin välityksellä.
Uudet julkaisut
Matrix Gamesin toimitusjohtaja David Heath osti pelisarjan oikeudet Take-Two Interactivelta ja sarjaan on julkaistu kolmas osa The Operational Art of War III (2006).
Peli sai arvosanan 9/10 Pelaaja-lehden arvostelussa.
Guy Roux
Guy Roux (s. 18. lokakuuta 1938 Colmar) on ranskalainen entinen jalkapalloilija ja valmentaja.
Hänet muistetaan erityisesti AJ Auxerren luotsaamisesta alasarjoista aina Ligue 1:n mestariksi asti. Kaiken kaikkiaan Roux valmensi joukkuetta 44 vuotta.
Ura
Colmarissa syntynyt Roux pelasi jalkapalloa Auxerressa alkaen vuodesta 1952. Vuonna 1961 Roux aloitti seuran pelaajavalmentajana, ja hänen opeillaan seura nousi tasaisesti sarjaportaita ylöspäin. Vuonna 1979 joukkue oli ensimmäistä kertaa Ranskan cupin finaalissa, ja vuotta myöhemmin Auxerre nousi Ligue 1:een. Pitkä ja menestyksekäs taival kulminoitui kaudella 1995–1996 saavutettuun mestaruuteen. 1990-luvulla Auxerre voitti lisää Ranskan cup-mestaruuksia ja nousi Roux’n johdossa parhaimmillaan UEFA Cupin välieriin asti. Lopulta kesällä 2005 Roux ilmoitti siirtyvänsä eläkkeelle tehtävistään.
Roux palasi kentän laidalle kesäkuussa 2007, kun RC Lens nimesi hänet päävalmentajaksi. Roux’n johdolla Lens aloitti kauden 2007–2008 surkeasti. Roux päätti jättää tehtävänsä neljännen kierroksen ottelun jälkeen, kun Lens hävisi Strasbourgille 2–1.
Eetu Karjalainen
Edvard (Eetu) Karjalainen (27. syyskuuta 1895 Juuka – 4. toukokuuta 1965 Kajaani) oli suomalainen varastonhoitaja ja sosialidemokraattien kansanedustaja ja ministeri.
Karjalaisen vanhemmat olivat torppari Matti Karjalainen ja Riitta Kortelainen. Hän kävi kansakoulun ja työskenteli sitten sähkötyömiehenä ja sen jälkeen Kainuun osuusliikkeen myymälänhoitajana sekä varastonhoitajana Kuhmoniemellä ja Kajaanissa vuosina 1919–1936.
Karjalainen oli SDP:n kansanedustajana vuosina 1936–1948 ja 1951–1962 edustaen Oulun läänin eteläistä vaalipiiriä 1936–1939 ja Oulun läänin vaalipiiriä vuodesta 1939 alkaen. Hän oli kulkulaitosten ja yleisten töiden ministerinä Kekkosen III hallituksessa vuosina 1952–1953.
Karjalainen toimi presidentin valitsijamies vuosien 1937, 1940, 1943, 1950 ja 1956 presidentinvaaleissa ja oli mukana kunnallispolitiikassa Kajaanin kaupunginvaltuuston puheenjohtajana ja Kajaanin kaupunginhallituksen jäsenenä. Hän oli Sosialidemokraattisen puolueen puoluetoimikunnan jäsen ja Kainuun sos.dem. piirin puheenjohtaja sekä myös Otanmäki Oy:n hallintoneuvoston puheenjohtaja ja Rautaruukki Oy:n hallintoneuvoston jäsen.
Tetrakomoi
Tetrakomoi (, myös ) oli antiikin Attikan eli Ateenan kaupunkivaltion hallussa olleen alueen osa Kreikassa. Se käsitti neljä demosta Attikan lounaisrannikolla. Ne olivat Pireus, Faleron, Thymaitadai ja Ksypete.
Tetrakomoi oli mainitun neljän kylän yhteenliittymä jo esihistoriallisella ajalla. Ainakin historiallisella ajalla sen merkitys oli pääasiassa uskonnollinen, ja sitä yhdisti Herakleen kultti ja tälle omistettu pyhäkkö Tetrakōmon Hērakleion. Tähän liittyi omat juhlat ja kisat, joissa kilpailtiin urheilussa, laulussa ja tansissa. Ne järjestettiin vielä ainakin klassisen kauden lopulla vuonna 330/329 eaa.
Perinteisen ateenalaisen käsityksen mukaan Tetrakomoi oli yksi Attikan alueen kahdestatoista alkuperäisestä Kekropsin perustamasta kaupungista tai kyläkunnasta, joista Ateenan kaupunkivaltio muodostettiin synoikismoksessa, joka myyteissä laitettiin Theseuksen nimiin. Kreikkalaiset itse sijoittivat Attikan synoikismoksen niinkin kauas kuin vuoteen 1259/1258 eaa. Myytillä ei kuitenkaan välttämättä ole juurikaan historiallisia perusteita.
Kleistheneen uudistuksissa vuonna 508 eaa. Tetrakomoin demokset jaettiin ilmeisesti tarkoituksella eri fyleihin vanhojen klikkien purkamiseksi. Tämän jälkeen Pireus ja Thymaitadia kuuluivat Hippothontis-fyleen, Faleron Aiantis-fyleen ja Ksypete Kekropis-fyleen. Tetrakomoi säilyi tämän jälkeen mahdollisesti sen Hippothontis-fylen trittyksen nimenä, johon Pireus ja Thymaitadia kuuluivat.
Florin Court
pienoiskuva|Florin Courtin julkisivu. Florin Court on arkkitehtitoimisto Guy Morgan and Partnersin suunnittelema, vuonna 1936 Lontooseen rakennettu art deco -tyylinen asuinrakennus. Florin Court sijaitsee Islingtonin kaupunkipiirissä, osoitteessa Charterhouse Square. Sivusiipien kaarevat julkisivut ovat rakennuksen tunnusomainen piirre.
Florin Court on tullut tunnetuksi ITV:n tuottamasta Hercule Poirot -tv-sarjasta, jossa se esittää kuvitteellista Whitehaven Mansions -asuinrakennusta, jossa yksityisetsivä Hercule Poirot asuu.
Vesihiisi (taruolento)
Vesihiisi tarkoittaa joko ilkeää vedenhaltijaa, kuten vetehistä tai näkkiä, tai järvellä tarttuvaksi oletettua ihosairautta. Vesihiisi-sairauden saattoi uskomuksen mukaan saada, jos pelästyi uidessaan tai kiroili järvellä. Vesihiidet kuvattiin usein alastomina naisina, jotka yllyttivät luokseen nuoria miehiä.
Paralia (Attika)
Paralia oli yksi Attikan viidestä maantieteellisestä pääalueesta Thriasian ja Ateenan tasankojen sekä Diakrian ja Mesogaian ohella. Paralian alue oli kukkulaista ja karua, mutta siellä sijaitsivat Laureionin hopeakaivokset.
Kleistheneen uudistuksessa vuonna 508 eaa. nimi sai teknisemmän merkityksen, sillä yksi Attikan demosten trittys-jaossa käytetystä kolmesta alueesta oli myös nimeltään Paralia. Siihen kuului demoksia myös maantieteellisen Paralian ulkopuolelta muun muassa läntisestä ja koillisesta Attikasta. Klassisella kaudella Paralian kymmeneen trittykseen kuului yhteensä 46 demosta.
Jääkiekon nuorten maailmanmestaruuskilpailut 2023
Jääkiekon nuorten maailmanmestaruuskilpailut 2023 olivat 47. jääkiekon alle 20-vuotiaiden maailmanmestaruuskilpailut. Ne järjestettiin Halifaxissa ja Monctonissa Kanadassa. Turnaus alkoi 26. joulukuuta 2022 ja päättyi loppuotteluun 5. tammikuuta 2023.
Vuoden 2023 turnaus oli jo kolmas perättäinen, joka järjestettiin Kanadassa. Turnaus oli alun perin suunniteltu pelattavan Novosibirskin ja Omskin kaupungeissa Venäjällä, mutta Kansainvälinen Jääkiekkoliitto päätti siirtää turnauksen pois Venäjältä sen hyökättyä Ukrainaan. Venäjän joukkue ja venäläiset tuomarit suljettiin myös edellisvuoden tapaan pois turnauksesta.
Isäntämaa Kanada sai kultaa voittamalla loppuottelussa Tšekin Dylan Guentherin jatkoaikamaalilla 3–2. Kulta oli Kanadalle 20:s ja toinen peräkkäinen. Hopeamitali oli Tšekille ensimmäinen mitali sitten vuoden 2005. Yhdysvallat tuli kolmanneksi voittamalla pronssiottelussa Ruotsin.
Turnauksen arvokkaimmaksi pelaajaksi valittiin Kanadan hyökkääjä Connor Bedard, joka voitti maali- ja pistepörssin. Hän teki seitsemässä ottelussa tehopisteet 9+14=23.
Otteluareenat
Scotiabank Centressä pelattiin Lohko A, kaksi puolivälierää, välierät sekä mitalipelit. Avenir Centressä pelattiin Lohko B sekä kaksi puolivälierää.
Lohko A
Kaikki ajat ovat paikallista aikaa.
Lohko B
Kaikki ajat ovat paikallista aikaa.
Pudotuspelit
Joukkueet sijoitetaan uudelleen välieriin seuraavasti:
Sijoitukset ennen puolivälieriä:
Maalivahdit
PM = Päästetyt maalit; PMK = Päästettyjen maalien keskiarvo; LK = Laukaukset kohti; T% = Torjuntaprosentti; NP = Nollapelit Lähde:
Palkinnot
Lähde: IIHF
Kasvukipuja 20 vuotta
Kasvukipuja 20 vuotta on suomalaisen Miljoonasade-yhtyeen viimeisin kokoelma-albumi. Se julkaistiin vuonna 2006. Kokoelma juhlisti Miljoonasateen 20-vuotista uraa, sisältäen yhtyeen suurimmat hitit sekä kaksi uutta levytystä.
Kappaleet
Kaikki kappaleet sanoittanut Heikki Salo.
Gmail
Gmail on Googlen maksuton webmail-pohjainen sähköpostipalvelu, joka julkistettiin 31. maaliskuuta 2004. Aluksi palveluun pääsi vain kutsulla, mutta 7. helmikuuta 2007 alkaen sinne on päässyt ilman kutsua.
Yhdysvaltain hallitus on Bruce Schneierin mukaan vaatinut Gmailiin takaportteja, joista viranomaiset voivat tehdä "kotietsintöjä" käyttäjän tietoihin. Kiinalaiset krakkerit hyödynsivät näitä ominaisuuksia murtautuessaan Gmailiin.
Historia
Gmail julkistettiin 31. maaliskuuta 2004. Monet saivat kuitenkin tiedon siitä vasta 1. huhtikuuta ja luulivat sitä aprillipilaksi, sillä Gmailin lupaama gigatavun tallennuskapasiteetti oli erittäin suuri verrattuna toisiin silloisiin ilmaisiin webmail-palveluihin. Yhden viestin koko liitetiedostoineen voi Gmailissa kuitenkin olla enintään 25 megatavua. Google laski rajan välillä 10 megatavuun Gmailin varaan nousseen vertaisverkon torjumiseksi, mutta on sittemmin palauttanut sen ennalleen. Gmailin visio on, ettei käyttäjän koskaan tarvitsisi poistaa viestejään; ainoastaan etsiä ne "keskusteluiksi" kutsutuista aihepiireistä. Käyttäjä voi esimerkiksi etsiä kaikki viestit, joissa mainitaan sana ”auto”. Jos käyttäjä vastaanottaa ainoastaan tekstimuotoisia viestejä, tämä visio voi hyvinkin toteutua postilaatikon massiivisen, jatkuvasti kasvavan tilan vuoksi. Sitä on käytännössä mahdotonta saada täyteen normaalikäytössä.
Gmail oli aluksi kokeiluasteella, jolloin uudet käyttäjät saivat palvelun käyttöön toisten kutsumina. Palveluun on päässyt ilman kutsua 7. helmikuuta 2007 alkaen. Alkuvaiheessa näitä kutsuja haluttiin jopa ostaa rahalla tai vaihtaa tavaraan. Tällä hetkellä jokainen uusi käyttäjä saa loputtomasti kutsuja, joilla voi kutsua uusia käyttäjiä mukaan palveluun. Rekisteröityä voi kuitenkin myös Google Accounts -palvelun kautta, sillä samaa tunnusta voi käyttää myös Gmailin kanssa.
Google Calendar -kalenteripalvelu
Gmailissa on oma kalenteriominaisuus, johon voi perustaa yhden tai useamman kalenterin yhdelle käyttäjälle ja jakaa sen sisältöä rajatulla määrälle käyttäjiä tai täysin julkisesti rajoittamattomasti.
<!--
Kuvankäsittelyominaisuudet
Gmailissa on valokuville oma osionsa, johon on integroitu Picasa-kuvankäsittelyohjelma.
Google Docs -toimisto-ohjelmat
Gmailiin on liitetty myös taulukkolaskenta-, esitysgrafiikka- ja tekstinkäsittelyominaisuuksia. Gmailin ratkaisuissa on pyritty toisaalta yhteensopivuuteen Microsoft Wordin, Excelin ja PowerPointin kanssa teollisuusstandardina sekä toisaalta tämän kanssa kilpailevien kaupallisesta valmistajasta riippumattomien tiedostomuotojen kanssa, joita edustaa vahvimmin vain tietokoneella itsellään offlinena käytettävä LibreOffice.
Google+
Google+ on Gmailiin liittyvä yhteisöpalvelu, jolla on samankaltaisia ominaisuuksia kuin Facebook:lla. Syyskuussa 2014 Google ei enää edellyttänyt uusilta käyttäjiltä sitä, että heidän Gmail-sähköpostipalveluunsa olisi pakollisena liitetty Google+ -palvelu, vaan kuten alun perin, sen saa liittää vapaaehtoisesti sähköpostiinsa.
Verkkosivuominaisuudet
Gmailissa on liitetty ominaisuukseksi Google Page Creatorin sivuntekomahdollisuudet sen jälkeen kun erillinen googlepages-tila ei enää toimi. Gmailin nykyinenkin verkkosivumuokkain on verrattain yksinkertainen, mutta koska sivulle voi sisällyttää suoraan HTML-koodia sivunmuokkainohjelmasta riippumatta joko suoraan käsin koodaamalla tai kopioimalla toisella sivumuokkausohjelmalla tehtyä koodia, on mahdollista tehdä vakioasetuksin tuotettuja sivuja monipuolisempia sivukokonaisuuksia.
Pikaviestintä
Gmailissa on mahdollisuus pikaviestintään eli chattaukseen. Jos henkilön, jonka kanssa haluaa chatata, vieressä on vihreä, punainen tai oranssi pallo, hänen kanssaan voi chatata. Harmaa pallo tarkoittaa, ettei henkilö ole kirjautuneena Gmailiin. Hänelle voi viestitellä, mutta hän vastaanottaa ne vasta seuraavalla kerralla, kun kirjautuu sisään. -->
Galvatron
Galvatron on kuvitteellinen hahmo Transformers-universumissa. Useimmissa jatkumoissa hän on esiintynyt Decepticonien johtajan, Megatronin, uutena ulkomuotona.
The Transformers: The Movie
Elokuvassa The Transformers: The Movie Megatron tekee vuonna 2005 hyökkäyksen Autobot Cityyn. Siellä hän jouttuu viimeiseen ja kohtalokkaaseen taisteluun Optimus Primea vastaan. He molemmat haavoittuvat kuolettavasti.
Kesken paluumatkan Cybertronille Starscream jätti Megatronin avaruuteen kuolemaan. Pian Megatron joutui planeetansyöjä Unicronin eteen, ja tämä lupasi pelastaa Megatronin kuolemasta, jos Megatron tuhoisi Autobottien johtajan Matrixin. Vastusteluiden jälkeen Megatron myöntyi. Unicron ei vain korjauttanut Megatronin, vaan antoi hänelle myös uuden ulkonäön, suuremmat voimat ja uuden personallisuuden. Unicron nimesi uuden tuhokoneensa Galvatroniksi.
Bembéré Tama
Bembéré Tama on maalaiskunta Moptin alueen Youwaroun piirissä Malissa. Sen keskuskylä Dogo sijaitsee Nigerjoen tulva-alueella 30 kilometriä Youwarousta lounaaseen. Kunnassa on 8 200 asukasta (vuonna 2009).
Galvatron
The Transformers: The Movie
Galvatron palasi Decepticoniensa luokse Cybertronille, mukanaan uusi, Unicronin luoma armada. Galvatron eliminoi hänet viimeisen kerran pettäneen Starscreamin yhdellä voimakkaalla energialaukauksella ja otti takaisin Decepticonien komentajuuden. Myöhemmin Galvatron alkoi jahdata Autobottien uutta johtajaa Ultra Magnusta tuhotakseen tämän rintakotelossa olevan Matrixin. Hän oli Junkion-planeetalla mukana tuhoamassa Ultra Magnusta. Saatuaan Matrixin haltuunsa hän yritti käyttää sitä Unicronin tuhoamiseen ja vapautuakseen tämän vallasta. Matrix ei kuitenkaan suostunut tottelemaan Galvatronia.
Bembéré Tama
Bembéré Taman kunnan pinta-ala on 664 neliökilometriä. Se rajoittuu pohjoisessa Youwaroun piirin Farimakén ja Youwaroun, idässä Déboyen, etelässä Moptin piirin Dialloubén ja lännessä Ténenkoun piirin Togoré-Coumbén kuntiin. Seutu kuuluu Sahelin vyöhykkeeseen. Kunnan läpi virtaa Nigerin haarajoki Diaka.
Työväen tietokirja
Työväen tietokirja sisältää 97 artikkelia, joiden aiheet liittyvät yhteiskuntaan, historiaan ja Suomen poliittiseen järjestelmään. Teoksen julkaisun taustalla olivat sekä kansansivistykselliset että aatteelliset pyrkimykset. Toimituskuntaan kuuluivat Hannes Ryömä, Väinö Voionmaa, Väinö Hupli, Lauri af Heurlin ja Taavi Tainio, joista kaikki olivat SDP:n tärkeitä vaikuttajia ja kaikki paitsi af Heurlin myös kansanedustajia. Toimitussihteerinä oli aluksi Hupli ja myöhemmin Roope Tuhti. Artikkeleiden kirjoittajiin kuuluivat muun muassa Mikko Ampuja, J. W. Keto, Matti Paasivuori, Miina Sillanpää, Hjalmar Eklund, V. J. Kostiainen, Hulda Salmi, Svante Lehtonen, J. E. Janatuinen ja Heikki Laakso. Kustannusyhtiö Tammi julkaisi vuonna 1951 Työväen tietokirjasta uudistetun laitoksen.
Galvatron
The Transformers: The Movie
Unicronin hyökättyä Cybertron -planeetalle Galvatron liittoutui Autobottien kanssa, mutta Unicronin käyttämä henkinen yhteys teki liitosta lyhyen.
Bembéré Tama
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit ja siipikarja. Kalaa viedään myytäväksi Moptiin. Lisäksi harjoitetaan käsityöammatteja ja kaupankäyntiä. Dogossa pidetään viikoittaiset markkinat.